RESOLUCIÓN do 6 de outubro de 2021 pola que se modifica parcialmente a Resolución do 15 de xuño de 2021, conxunta da Consellería de Cultura, Educación e Universidade e da Vicepresidencia Segunda e Consellería de Economía, Empresa e Innovación, pola que se adxudican as axudas da Orde do 31 de decembro de 2020 pola que se establecen as bases para a concesión, en réxime de concorrencia competitiva, das axudas de apoio á etapa predoutoral nas universidades do Sistema universitario de Galicia (SUG), nos organismos públicos de investigación de Galicia e noutras entidades do Sistema galego de I+D+i, e se procede á súa convocatoria para o ano 2021 (códigos de procedemento ED481A e IN606A).
Consellería de Cultura, Educación e Universidade — III. Outras disposicións — 15/10/2021

A Orde do 31 de decembro de 2020 (DOG núm. 17, do 27 de xaneiro de 2021), conxunta da Consellería de Cultura, Educación e Universidade e da Vicepresidencia Segunda e Consellería de Economía, Empresa e Innovación, establece as bases reguladoras e a convocatoria das axudas de apoio á etapa predoutoral nas universidades do SUG, nos organismos públicos de investigación de Galicia e noutras entidades do Sistema galego de I+D+i, en réxime de publicidade, obxectividade e concorrencia competitiva.
Pola Resolución do 15 de xuño de 2021 (DOG núm. 121, do 28 de xuño), concédense as axudas ás entidades que contraten as persoas seleccionadas para unha praza do Programa de apoio á etapa predoutoral que se relacionan no seu anexo I.
No artigo 19 da orde de convocatoria indícase que, no caso de que se produza algunha renuncia ou outra causa de extinción do contrato laboral, a entidade beneficiaria deberá comunicala á Secretaría Xeral de Universidades ou á Gain, segundo corresponda, e que se poderá adxudicar unha nova axuda de acordo coa prelación sinalada na lista de espera, sempre e cando a renuncia se produza antes do 31 de outubro de 2021. Tamén se indica que as renuncias soamente poderán ser cubertas coas solicitudes da lista de espera do órgano instrutor en que se produzan e que a persoa substituta quedará suxeita ás mesmas condicións e durante o tempo restante de aproveitamento da axuda.
A competencia para adxudicar unha nova axuda procedente da lista de espera da Secretaría Xeral de Universidades correspóndelle á persoa titular da Consellería de Cultura, Educación e Universidade, de acordo co artigo 19 da Orde do 31 de decembro de 2020.
En consecuencia, atendendo ás renuncias recibidas na Consellería de Cultura, Educación e Universidade,
Primeiro. Aceptar as renuncias presentadas polas universidades do SUG ás axudas de apoio á etapa predoutoral que se indican a seguir:
Segundo. Aceptar a renuncia presentada á lista de espera que se indica a seguir:
Terceiro. Como consecuencia da estimación do recurso de reposición presentado pola UDC correspondente a Elena Beade Toubes, modificar a puntuación final desta investigadora, que pasa de 70,3740 a 72,8740, e pasa o ocupar o posto número 5 da lista de espera.
Cuarto. Como consecuencia da estimación do recurso de reposición presentado pola UVigo correspondente a Antón Soria López, que figuraba no posto número 3 da lista de espera, adxudicouse unha axuda de 3 anos de duración á UVigo para a contratación deste investigador, polo que quedan 6 axudas pendentes de adxudicar.
Quinto. Conceder as axudas correspondentes ás entidades e persoas candidatas da lista de espera das universidades do SUG que se indican a seguir, polo tempo que resta de aproveitamento da axuda:
Sexto. Actualizar a lista de espera das universidades do SUG tal e como se indica a seguir:
Sétimo. Redistribuír o crédito destinado ao financiamento destas axudas entre as universidades beneficiarias segundo as renuncias e as novas adxudicacións:
Oitavo. A data de comezo dos contratos indicados no punto quinto desta resolución será o día 1 de novembro de 2021.
Noveno. Contra esta resolución, que esgota a vía administrativa, as persoas interesadas poderán interpoñer recurso potestativo de reposición ante a persoa titular da Consellería de Cultura, Educación e Universidade, no prazo dun mes a partir do día seguinte ao da notificación da resolución, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 6 de outubro de 2021